Դեյվիդ Թերնբուլ

**Դեյվիդ Թերնբուլ** (,), շոտլանդացի ֆուտբոլիստ, «Սելթիկ» ակումբի և Շոտլանդիայի հավաքականի կիսապաշտպան։

## Ակումբային կարիերա
Հինգ տարեկանից խաղացել է «Նյումեյնս Համերս» մանկական ֆուտբոլային թիմում։ Այնտեղ նրա ելույթները նկատել են «Սելթիկի», «Ռեյնջերսի», «Մոտերուելի» և մի շարք անգլիական ակումբների սկաուտները, սակայն 2009 թվականին իննամյա Դեյվիդը դարձել է շոտլանդական «Մոտերուելի» երիտասարդական ակադեմիայի խաղացող։ 2016 թվականին Թերնբուլը «Մոտերուելին» օգնել է նվաճել Շոտլանդիայի երիտասարդական գավաթը։

2018 թվականի փետրվարի 10-ին Թերնբուլը Շոտլանդիայի գավաթի շրջանակներում «Դանդիի» դեմ խաղում նորամուտն է նշել «Մոտերուելի» հիմնական կազմում։ 2018 թվականի մայիսի 8-ին նորամուտն է նշել Շոտլանդիայի Պրեմիեր լիգայում (Շոտլանդիայի առաջնության բարձրագույն դիվիզիոն)՝ մեկնարկային կազմում դուրս գալով «Պարտիկ Տիսլի» դեմ խաղում։ 

2018 թվականի հոկտեմբերի 31-ին «Սենտ Միրենի» դեմ խաղում խփել է իր առաջին գոլը «Մոտերուելի» կազմում։ 2019 թվականի հունվարին նոր պայմանագիր է կնքել ակումբի հետ մինչև 2021 թվականի ամառը։ Ընդհանուր առմամբ, 2018/19 մրցաշրջանում լիգայում խփել է 15 գոլ։ Թերնբուլը առաջադրվել է ըստ ՇՊՖԱ-ի ֆուտբոլիստների տարվա երիտասարդ խաղացողի կոչման համար, այնուամենայնիվ, այս մրցանակը, ի վերջո, շահել է Ռայան Քենթը։ Թրնբուլը շահել է մեկ այլ մրցանակ՝ Շոտլանդիայի Ֆուտբոլային լրագրողների ասոցիացիայի տարվա երիտասարդ խաղացող՝ դառնալով «Մոտերվելի» առաջին խաղացողը, որն արժանացել է այդ մրցանակին Ջեյմս Մաքֆադենից հետո 2002 թվականին։

2019 թվականի հունիսին «Մոտերուելը» համաձայնեցրել էր Դեյվիդ Թերնբուլի տրանսֆերը «Սելտիկ» ակումբի համար ռեկորդային 3,25 միլիոն ֆունտի դիմաց։ Հաղորդվում էր, որ «Մոտերուելն» ընդունել է «Սելտիկի» և անգլիական «Նորվիչ Սիթիի» տրանսֆերային առաջարկները, սակայն անձամբ ֆուտբոլիստն ընտրել է Գլազգոյի ակումբը։ Սակայն նրա տեղափոխության գործարքը խափանվել է բժշկական հետազոտություն անցնելուց հետո, քանի որ պարզվել է, որ Դեյվիդը ծնկի վիրահատության կարիք ունի։ Վիրահատության և հետագա վերականգնման պատճառով շոտլանդացին բաց է թողել 2019/20 մրցաշրջանի առաջին կեսը։

2021 թվականի օգոստոսի 21-ին հեթ-տրիկ է արել «Սենթ Միրեն» ակումբի դեմ շոտլանդական Պրեմիեր լիգայի խաղում։

## Կարիերա հավաքականում
Թերնբուլը հանդես է եկել Շոտլանդիայի Մ-16, Մ-19, Մ-20 և Մ-21 հավաքականներում։ 

2021 թվականի մայիսի 19-ին ընդգրկել է Շոտլանդիայի հավաքականի գլխավոր մարզիչ Սթիվ Քլարկը Եվրո-2020-ի պաշտոնական հայտացուցակում, ինչպես նաև Նիդեռլանդների (հունիսի 2) և Լյուքսեմբուրգի (հունիսի 6) դեմ ընկերական խաղերին մասնակցելու համար։ 2021 թվականի հունիսի 2-ին իր նորամուտն է նշել Շոտլանդիայի գլխավոր հավաքականում Նիդեռլանդների դեմ խաղում՝ դուրս գալով մեկնարկային կազմում։

## Ձեռքբերումներ
### Թիմային նվաճումներ
; Սելտիկ
* Շոտլանդիայի չեմպիոն՝ 2021/22
* Շոտլանդիայի գավաթի գավաթակիր՝ 2019/20
* Շոտլանդական լիգայի գավաթակիր՝ 2021/22

### Անձնական նվաճումներ
* Շոտլանդիայի ֆուտբոլի լրագրողների ասոցիացիայի վարկածով տարվա երիտասարդ ֆուտբոլիստ՝ 2018/19
* Տարվա երիտասարդ ֆուտբոլիստ՝ ըստ ՇՊՖԻ ֆուտբոլիստների՝ 2020/21
* «Տարվա թիմի» անդամ պրեմիերշիփում ըստ ՇՊՖ-ի՝ 2020/21
* «Մոտերուելի» կազմում տարվա լավագույն ֆուտբոլիստ՝ 2018/19
* «Սելտիկի» տարվա լավագույն ֆուտբոլիստ՝ 2020/21

## Ծանոթագրություններ

## Արտաքին հղումներ
* Профиль футболиста на официальном сайте «Селтика»
* Профиль футболиста на сайте Шотландской футбольной ассоциации

 
Կատեգորիա:Կարդիֆ Սիթիի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Ֆուտբոլի կիսապաշտպաններ